fi id fi fi en fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi en fi fi fi fi fi fi fi fi fi fr fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Valmiusaste on nyt 77 %. Vielä pitäisi löytää voimat ja kärsivällisyys tehdä puuttuvat 23 prosenttia, jotta tämä raksaelämänvaihe olisi vihdoin ohi. Kyllä mielellään kaivaisi puolitoista vuotta muuttolaatikoissa olleet tavarat esille. Mutta jaksaa jaksaa vielä!
Kun yhtenä iltana ruuvasin tuuletusikkunoiden kahvat paikoilleen, tuntui melkein jo sisustamiselta se. :D Kieltämättä mielellään laittaisi jo verhoja ikkunoihin, mutta ei nyt vielä ihan onnistu. Valmista pintaa sentään tulee koko ajan lisää. Takkaleivinuuniin on saatu pinnoitus, rapattu antiikkilaasti ja koristelaatat. Takkaleivinuuni on Tiilerin Amanda.
Väliseinien rungot on saatu myös kokolailla valmiiksi. Oleellista on tietysti saada rungot menemään suoraan, ettei kipsilevyjen ja listojen kanssa tule vaikeuksia. Linjalaserilla ja vatupassilla saa kyllä näin amatööreinäkin homman onnistumaan.
Liimasimme runkojen betonia vasten olevat laudat, toinen vaihtoehto olisi ruuvata ne. Liimatessa ei ainakaan osu lattialämmitysputkiin, joten varmempi valinta tämä. Rungot ovat kertopuuta, jotta on helpompi laittaa kipsilevyjä. Kertopuut kuuluivat meillä talotoimituspakettiin. Nyt odotellaan Finnlamellin viimeistä talotoimituserää, jossa kipsilevytkin tulevat.
Kodinhoitohuone taitaa olla tällä hetkellä eniten valmiin näköinen huone. Sähköjen veto on aloitettu sekin.
Tiiveysmittaus on tehty myös, alustavaksi arvoksi saatiin 0,7. Operaationa tiiveysmittaus on sellainen, että ulko-oveen laitetaan tehokas puhallin ja paine-eroa mittaava laite. Mittaus tapahtuu tietokoneohjatusti. Ensiksi puhallin pyörii jatkuvasti ja tutkitaan mahdolliset vuotopaikat lämpökameralla ja käsin tunnustelemalla. Eli teippaukset kuntoon, samoin unohtuneet tulppaukset. Piiput tulpataan, lattiakaivoihin vesilukot täyteen vettä, iv-putkiin kannet kiinni ja niin edelleen. Vuotoja joutui lähinnä parista teippauksesta ikkunoiden nurkista korjaamaan ja ovia vähän säätämään. Mittaus onkin hyvä tehdä vähän keskeneräiseen taloon, etteivät lopulliset pinnat ole vielä paikoillaan ja pystyy tarvittaessa teippailemaan lisää. Muuta ei juuri voinut edellä mainittujen toimien lisäksi meillä tehdä. Lämpökameralla näkyi sitten muutamat vuodot hirsisaumoista ja erityisesti erkkerin hirsien sisäkulmien päädyistä.
Seuraavaksi tietokoneelta käynnistetään noin vartin kestävä mittaus, jossa puhaltimen nopeus nousee korkealle ja tulosta mitataan hetken aikaa, kun tietty paine-ero pyritään pitämään tasaisena. Tämä toistetaan asteittain aina vähän alemmilla nopeuksilla. Tuosta ohjelma saa sitten laskettua tarkemman käyrän ja laskettua siirretyn ilmamäärän 50 pascalin paine-erolla, josta johdetaan ilmanvuotoluku. Alla kuvassa tiiveysmittaus on käynnissä.
Laatoituksia jatketaan tekemällä teknisen tilan lattia loppuun ja sitten kylppärin kimppuun. Vedeneristyksiä pääsee seuraavaksi levittämään kylppäriin.
Erityisen mukavaa on, että lapset ovat voineet olla ja viihtyneet raksalla nyt enemmän, kun ei ole ihan niin vaarallinen paikka tämä enää. Raksadominoa on pelattu kertopuupätkillä ja ulkonakin riittää puuhaa kun hanki on kantanut viime viikkoina. Nyt on kevät jo niin pitkällä, että pääsee kohta pihaa laittamaan käyttöönottotarkastuskuntoon eli viemään loput naulaiset laudat ja talven aikana kertyneet jätesäkit kaatopaikalle. Mukavaa kevään odotusta ja aurinkoa kaikille!
at maaliskuuta 21, 2019 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsikoti, hirsitalo, kertopuu, raksaelämää, tiiveysmittaus, valmiusaste, väliseinien rungot, väliseinien teko
Yhteistyössä Huntonin ja Ekoeristeen kanssa
Yläpohjan teko vei oman aikansa, mutta nyt ollaan siinä pisteessä, että on saatu puhallusvillat paikoilleen. Huntonin Nativo puhalluseristeen puhalsi meille Ekoeriste Oy.
Nativon puhalluseriste on luonnonmukainen ja allergisoimaton. Tähän eristeeseen tutustuimme vuosi sitten Lahden raksamessuilla ja se vakuutti meidät jo silloin. Aiemmasta Eristeeksi puukuitua -postauksesta voit lukea tarkemmin perustelumme valinnalle.
Ensin yläpohjaan puhallettiin puoli metriä eristettä. Nativo puhallusvilla tulee tällä hetkellä Suomeen kokonaan Norjasta. Norjassa valmistetussa eristeessä ei käytetä ollenkaan booria, palonestoaineita siinä toki on mukana. Kuvassa täytetään erkkerin päädyn sisäseinäonteloita yläkautta.
Miikka Rikman Huntonilta ja Toni Salstola Ekoeristeeltä.
Sami Salstola toimi tällä kertaa puhaltajana. Erkkeriin kattotuolien väliin tuli myös reilusti puhalluseristettä. Puhallus suoritettiin ontelopuhalluksena sisäkautta. Paikkasimme reiät myöhemmin teippaamalla niihin palat ilmansulkupaperia.
Tämäkin tärkeä työvaihe on siis valmis ja talossa on nyt lämmintä jatkaa sisätöiden parissa. Lisäksi tiiveysmittaus ja talotoimituksen viimeinen erä ovat tulossa, joten mikäpä tuossa lämpimässä odotella ja väliseinien runkoja nikkaroida.
at maaliskuuta 04, 2019 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: Ekoeriste Oy, hirsikoti, hirsitalo, Hunton, Hunton Nativo, puhalluseriste, puhallusvilla, yläpohjaneriste
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
▼  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.